為怕元旦假期多人，於是透過openrice網上book位。點知去到係冇人，我都有啲意外！心諗：莫非好差?! 不過食完之後，我覺得唔貴，服務OK，地方乾淨，嘢食都OK好食，諗唔明點解會一個客都冇！😳今次叫咗2個餐：煙三文魚沙律，及招牌德國豬手。餐包括：湯、主菜、飲品，冇加一。食物質素係幾OK，我鍾意麵包條，好食！豬手的皮整到又香又脆，正！其他都合格，不過不失。地方坐得都幾舒服，慢食2小時都冇問題，假期嚟呢度都幾relax。